CELEX: 52006PC0659
Language: fi
Date: 2006-10-27
Title: Ehdotus neuvoston päätös Maailman kauppajärjestön yleisneuvostossa vahvistettavaksi yhteisön kannaksi Vietnamin sosialistisen tasavallan liittymisestä Maailman kauppajärjestöön

Tärkeä oikeudellinen huomautus

|

52006PC0659

Ehdotus neuvoston päätös Maailman kauppajärjestön yleisneuvostossa vahvistettavaksi yhteisön kannaksi Vietnamin sosialistisen tasavallan liittymisestä Maailman kauppajärjestöön  /* KOM/2006/0659 lopull. - ACC 2006/0215 */  

	[pic] | EUROOPAN YHTEISÖJEN KOMISSIO |Bryssel 27.10.2006KOM(2006) 259 lopullinen2006/0215 (ACC)EhdotusNEUVOSTON PÄÄTÖSMaailman kauppajärjestön yleisneuvostossa vahvistettavaksi yhteisön kannaksi Vietnamin sosialistisen tasavallan liittymisestä Maailman kauppajärjestöön(komission esittämä)PERUSTELUTYhteenveto Vietnamin WTO-jäsenyyttä koskevista ehdoistaI JohdantoVietnamin jäsenyysehdoista käytävät Maailman kauppajärjestön WTO:n jäsenten ja Vietnamin sosialistisen tasavallan neuvottelut ovat loppuvaiheessaan. Tätä ovat edeltäneet lähes 11 vuotta kestäneet neuvottelut, jotka aloitettiin Vietnamin jätettyä WTO:n jäsenyyshakemuksen vuonna 1995. Ennen kuin EU voi virallisesti tukea Vietnamin jäsenyyttä, neuvoston on tehtävä päätös Vietnamin jäsenyysehtojen hyväksymisestä.Seuraavassa esitetään lyhyt kuvaus liittymisehdoista.II Lyhyt kuvaus Vietnamin WTO-jäsenyyttä koskevista ehdoista aloittainTeollisuustuotteetVietnamin teollisuus- ja kalastustuotteisiinsa soveltamat tullit ovat keskimäärin noin 17,5 prosenttia. WTO:hon liittymispäivänä Vietnam vahvistaa alkuperäisiksi sidotuiksi tulleikseen keskimäärin 16,2 prosenttia. Lopulliset sidotut tullit alennetaan keskimäärin 12,4 prosenttiin. Kaikista tariffinimikkeistä 70 prosenttiin sovelletaan alle 15 prosentin tulleja. Vain 7 prosentissa nimikkeistä tulli jää yli 25 prosentin tasolle. Kaikista tulleista tulee sidottuja. Täytäntöönpanoajat ovat 0–12 vuotta ja keskimäärin 4,4 vuotta.Teollisuustuotteisiin sovellettavat yksittäiset tariffitLääkinnällisten laitteiden ja informaatioteknologiatuotteiden 0/0 tullit poistetaan, ja lääkkeiden tullit laskevat kolmen vuoden kuluessa 3,6 prosentista (sovellettu tulli) 2,6 prosenttiin (lopullinen sidottu tulli).Euroopan teollisuudenalojen kannalta tärkeiden koneiden ja laitteiden keskimääräinen tulli alenee 3,7 vuoden kuluessa 10,5 prosentista (sovellettu) 9,2 prosenttiin (lopullinen sidottu).Teräksestä 0/0 perittävä keskimääräinen tulli alennetaan (keskimäärin) kolmen vuoden kuluessa 17,3 prosentista (sovellettu) ensin 16,4 prosenttiin (alkuperäinen sidottu tulli) ja myöhemmin 11,5 prosenttiin (lopullinen sidottu tulli), kun taas ryhmän ”teräs” (ei MSA) tullit säilyvät korkealla tasolla nousten (keskimäärin) kolmen vuoden kuluessa ensin 16,9 prosentista (sovellettu) alkuperäiseen sidottuun 21,8 prosentin tulliin ja laskien sen jälkeen 17,8 prosenttiin (lopullinen sidottu tulli).Kemikaalialan tullit laskevat keskimäärin 4,6 vuoden kuluessa 11,9 prosentista (sovellettu) 7,4 prosenttiin (lopullinen sidottu). Paperin osalta lasku on 4,4 vuoden kuluessa 18,8 prosentista (sovellettu) 12,8 prosenttiin (lopullinen sidottu).Ajoneuvojen ja niiden osien tullit, lukuun ottamatta muutamia poikkeuksia, laskevat keskimäärin 5,7 vuoden kuluessa 53,3 prosentista (sovellettu) 40,7 prosenttiin (lopullinen sidottu).MaatalousMaataloustuotteiden markkinoille pääsyn alalla Vietnam laskee eniten vietyjen tuotteiden tulleja keskimääräisestä sovelletusta 27 prosentin tasosta keskimääräiseen vuotuiseen lopulliseen sidottuun 21 prosentin tasoon. Merkittäviä tullin alennuksia saadaan etenkin seuraaville tuotteille: lihavalmisteet (alennus keskimäärin 50 prosentin sovelletusta tullista 27 prosentin lopulliseen sidottuun tulliin), vilja- ja pastavalmisteet (43 prosentista 27 prosenttiin), alkoholijuomat (88 prosentista 46 prosenttiin, väkevien alkoholijuomien osalta 45 prosenttiin) ja kaakaovalmisteet (33 prosentista 18 prosenttiin).Liittymispäivästä alkaen Vietnam ei aio soveltaa paljous- tai muita tuontirajoituksia maataloustuotteisiin, lukuun ottamatta WTO-sopimusten määräyksissä sallittuja toimenpiteitä.Kotimaisen tuen osalta Vietnam ei tee sitoumusta AMS-arvosta, koska sen tuki ei yllä 10 prosentin vähimmäistasoon. Suurin osa Vietnamin kotimaisista tukitoimista kuuluu vihreään laatikkoon, ja ne liittyvät julkisiin palveluihin (lähinnä infrastruktuuriin), katastrofiapuun tuottajille ja aluetukimaksuihin.Vietnam on sitoutunut poistamaan liittymispäivään mennessä maataloustuotteisiin sovelletut vientituet.Kaupankäyntioikeudet ja valtion kaupallisten yritysten vapauttaminenVietnam on huomattavasti edistynyt valtionkaupan ja kaupankäyntioikeuksien alalla. Valtionkauppaan kuuluvat alat/tuotteet on supistettu seuraaviin: raakaöljy, bensiini, lentokoneiden varaosat ja lentoliikenteessä käytettävät laitteet, filmit, sanomalehdet sekä savukkeet ja sikarit. Kaupankäyntioikeuksien osalta Vietnam myöntää kaikille suoria ulkomaisia sijoituksia tekeville yrityksille täysimääräiset kaupankäyntioikeudet viimeistään 1. tammikuuta 2007, lukuun ottamatta valtionkaupan piiriin kuuluvia tuotteita. Täysimääräiset kaupankäyntioikeudet myönnetään kuitenkin tietyille tuotteille kaksi vuotta myöhemmin, 1. tammikuuta 2009. Kyseessä ovat lääkkeet, elokuvafilmit, kalenterit, postikortit, teollisuuskäyttöön tarkoitetut tulostimet, televisio- ja radiolaitteet sekä videokamerat. Oikeuteen valita jakelija Vietnamissa ei sovelleta rajoituksia.PalvelutSuuri osa jäsenyysneuvotteluista koski palveluja, jotka ovat erittäin tärkeitä EU:lle siksi, että se on alan johtava viejä maailmassa. Ulkomaiseen pääomaan sovellettavat rajoitukset ovat usein vain väliaikaisia ja kuuluvat osana asteittaiseen siirtymiseen 100 prosentin ulkomaiseen omistukseen. Eurooppalaiset palveluntarjoajat saavat yleisesti laajat mahdollisuudet päästä markkinoille sekä takeet siitä, että niitä ei syrjitä suhteessa vietnamilaisiin yrityksiin. Olosuhteiden, joissa eurooppalaiset yritykset voivat toimia useilla aloilla, oikeusvarmuus paranee huomattavasti. EU:n toivomuksesta Vietnam on kirjannut työryhmän raporttiin lupamenettelyjä ja -ehtoja koskevia erityisiä sitoumuksia (mm. avoimuus, maksut, harkinta-aika ja tiedottaminen), joiden puuttumista useiden alojen yritykset olivat pitäneet ongelmallisena. Vietnamin sitoumukset kattavat useita palvelualoja ja EU:n kannalta keskeisiä aloja, joita käsitellään seuraavassa.Vapaiden ammattien harjoittajien palvelut: Vietnamin sitoumukset tilinpidon, tilintarkastuksen, kirjanpidon, verotuksen, arkkitehtipalvelujen ja teknisten suunnittelupalvelujen aloilla ovat laajoja ja lähes rajoituksettomia. Eurooppalaiset lakiasiaintoimistot voivat perustaa ulkomaisia lakiasiaintoimistoja, sivukonttoreita ja kumppaniyrityksiä Vietnamiin. Vietnamin lakia koskevat neuvontapalvelut ovat mahdollisia tietyin edellytyksin.Lähettipalvelut : Pikalähetysten toimittajat voivat saada 100 prosentin omistuksen 5 vuoden kuluttua liittymisestä, ja niille myönnetään kohtelu, joka ei ole vähemmän suotuisa kuin Vietnamin postille myönnetty kohtelu.Televiestintäpalvelut : Muun kuin oman verkon käyttöön perustuvia palveluja tuottavat toimijat voivat perustaa yhteisyrityksiä, joissa ulkomaisen pääoman osuus voi olla 51–70 prosenttia sen mukaan, minkätyyppisestä palvelusta on kyse. Oman verkon käyttöön perustuvien palvelujen alalla Vietnam on rajannut ulkomaisen omistuksen 49 prosenttiin. Lisäksi Vietnam on sitoutunut siihen, että oman verkon ja muun kuin oman verkon käyttöön perustuvia palveluja koskevat lupapäätökset tehdään käyttäen avoimia ja puolueettomia kriteerejä. Erityisellä lausekkeella varmistetaan, että EU:n toimijoiden nykyiset yhteistyösopimukset muunnetaan muuhun muotoon vähintään yhtä edullisin edellytyksin, tai niitä jatketaan. Lisäksi Vietnam soveltaa televiestintäpalveluja koskevaa viiteasiakirjaa.Rakennusalan palvelut : Koko ala avataan ja sivukonttoreiden perustaminen suoraan on mahdollista.Jakelupalvelut : Vaikka joitakin tuotteita jää soveltamisalan ulkopuolelle (esim. bensiini ja raakaöljy, kirjat ja lääkkeet), täysimääräinen ulkomainen omistus sallitaan 1. tammikuuta 2009 alkaen.Ympäristöalan palvelut : Jätevesien käsittely, jätehuoltopalvelut (lukuun ottamatta kotitalousjätteiden suoraa keruuta), pakokaasujen puhdistus ja ympäristövaikutusten arviointi kuuluvat sitoumuksen piiriin, ja ulkomainen omistus sallitaan 100 prosenttiin asti neljän vuoden kuluttua liittymisestä.Matkailu : Hotelli- ja ravintolapalvelut avataan kokonaan 8 vuoden siirtymäajalla, jonka aikana palvelujen tuottaminen on sidoksissa hotelli-investointeihin.Rahoituspalvelut : Vietnam on sitoutunut tarjoamaan ulkomaisille vakuutusyhtiöille mahdollisuuden jopa 100 prosentin omistusasteeseen. Viiden vuoden kuluttua liittymisestä myös vahinkovakuutusyritysten sivukonttorien perustaminen sallitaan. Vietnam sitoutuu myös laajalti sallimaan vakuutus- ja jälleenvakuutuspalvelujen sekä välityspalvelujen rajatylittävän tarjonnan. Vietnamissa toimiville ulkomaisille pankeille myönnetään täysimääräinen suosituimmuus- ja kansallinen kohtelu pankkiautomaattien perustamisen ja toiminnan alalla. Vain muutaman kuukauden kuluttua Vietnamin liittymisestä (huhtikuussa 2007) pankeille sallitaan jopa 100 prosentin ulkomainen omistus.Meriliikennepalvelut : Vietnam on antanut kauaskantoiset sitoumukset, joilla eurooppalaisille yrityksille turvataan mahdollisuus säilyttää 100 prosentin omistusosuus toiminnoistaan Vietnamissa 5–7 vuoden kuluessa liittymisestä lähes kaikkien meriliikennepalvelujen ja keskeisten aputoimintojen alalla.Pöytäkirjaan sisältyvät sitoumuksetJäsenyysvalmistelujen lopullisessa monenkeskisessä vaiheessa WTO:n jäsenet pyrkivät yhdessä varmistamaan kaupankäyntiin liittyvien Vietnamin lakien ja instituutioiden periaatteellisen yhteensopivuuden WTO:n sääntöjen ja sopimusten kanssa sisällyttämällä ne liittymisestä tehtyyn pöytäkirjaan ja työryhmän raporttiin. Seuraavat kohdat ovat erityisen merkittäviä EU:n kannalta:Väkevien alkoholijuomien valmisteverotusNykyisessä Vietnamin väkevien alkoholijuomien valmisteverojärjestelmässä veroasteeksi on vahvistettu 30 prosenttia väkeville alkoholijuomille, joiden alkoholipitoisuus on 20–39 prosenttia, ja 65 prosenttia väkeville alkoholijuomille, joiden alkoholipitoisuus on vähintään 40 prosenttia. Vietnam muuttaa järjestelmäänsä kolmen vuoden kuluessa liittymisestä ja soveltaa kaikkiin tislattuihin väkeviin alkoholijuomiin yhtä valmisteveroastetta, joka määräytyy litrassa lopputuotetta olevan puhtaan alkoholin pitoisuuden mukaan.Tuonti- ja vientirajoituksetVietnam korvaa nykyisen käytettyjen moottoriajoneuvojen tuontikiellon tuontikiintiöllä, joka poistetaan asteittain kolmen vuoden kuluessa liittymisestä. Lisäksi Vietnam korvaa 31. toukokuuta 2007 mennessä nykyisen tuontikiellon, joka koskee sylinteritilavuudeltaan yli 175 cm3:n moottoripyöriä, harkinnanvaraisella lisensoinnilla. Vietnam alentaa viiden vuoden kuluessa liittymisestä nykyisin rautaromusta perittävän 35 prosentin vientitullin 17 prosenttiin ja nykyisin muusta kuin rautametallia olevasta romusta perittävän vientitullin 45 prosentista 22 prosenttiin.TuetVietnam poistaa kaikki kielletyt tuet liittymisen yhteydessä. Kahden erityisohjelman nojalla myönnettyihin nykyisiin vientilisensseihin perustuvat vientituet poistetaan asteittain viiden vuoden kuluessa liittymisestä, ja ohjelmat lakkautetaan. Vientiteollisuuden vapaa-alueille sijoittautuvilta yrityksiltä ei edellytetä tuotantonsa vientiä kyseisillä alueilla toimimiseksi. Vietnam toimittaa liittymispäivään mennessä tukea koskevan ilmoituksen WTO:n tuki- ja tasoitustullikomitealle.V SUOSITUSToimittaessaan Vietnamin sosialistisen tasavallan WTO:hon liittymistä koskevat ehdot neuvostolle hyväksyttäväksi komissio katsoo, että ehtoihin sisältyy tasapainoinen ja samalla kunnianhimoinen markkinoiden avaamiseen liittyvien sitoumusten kokonaisuus, joka hyödyttää merkittävästi sekä Vietnamia että sen kumppaneita WTO:ssa.2006/0215 (ACC)EhdotusNEUVOSTON PÄÄTÖSMaailman kauppajärjestön yleisneuvostossa vahvistettavaksi yhteisön kannaksi Vietnamin sosialistisen tasavallan liittymisestä Maailman kauppajärjestöönEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan 1 kohdan ja 133 artiklan 5 kohdan, yhdessä 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) Vietnamin sosialistisen tasavallan hallitus esitti 4 päivänä tammikuuta 1995 Maailman kauppajärjestön (WTO) perustamisesta tehdyn sopimuksen XII artiklan mukaisesti kyseiseen sopimukseen liittymistä koskevan hakemuksen.(2) Vietnamin liittymistä käsittelevä työryhmä perustettiin 31 päivänä tammikuuta 1995, jotta voitaisiin sopia liittymisehdoista, jotka sekä Vietnamin sosialistinen tasavalta että WTO:n jäsenet voisivat hyväksyä.(3) Komissio sopi neuvotteluilla yhteisön puolesta yhteisölle tärkeistä Vietnamia velvoittavista markkinoiden avaamiseen kattavasti liittyvistä sitoumuksista, kuten edellytetään 9 päivänä lokakuuta 2004 allekirjoituksin oikeaksi vahvistetussa Vietnamin sosialistisen tasavallan ja yhteisön kahdenvälisessä sopimuksessa.(4) Mainitut sitoumukset on nyt sisällytetty Vietnamin sosialistisen tasavallan liittymisestä WTO:hon tehtyyn pöytäkirjaan.(5) Liittymisellä WTO:hon odotetaan olevan myönteinen ja kestävä vaikutus Vietnamin sosialistisen tasavallan talousuudistukseen ja kestävään kehitykseen.(6) Se myös liittää Vietnamin ja yhteisön kauppasuhteet vakaaseen ja oikeudellisesti sitovaan viitekehykseen.(7) Liittymisestä tehty pöytäkirja olisi tämän vuoksi hyväksyttävä.(8) WTO:n perustamissopimuksen XII artiklassa määrätään, että liittymisehdoista sovitaan liittyvän jäsenen ja WTO:n kesken, ja että WTO:n ministerikokous hyväksyy liittymisehdot WTO:n puolesta. WTO:n perustamissopimuksen IV artiklan 2 kohdassa määrätään, että ministerikokouksen istuntojen välisenä aikana yleisneuvosto huolehtii sen tehtävistä.(9) Sen vuoksi on tarpeen vahvistaa yhteisön kanta yleisneuvostossa,ON PÄÄTTÄNYT SEURAAVAA:Ainoa artikla1. WTO:n yleisneuvostossa yhteisön kantana on, että Vietnamin sosialistisen tasavallan liittyminen WTO:hon hyväksytään.2. Komissio esittää tämän yhteisen kannan neuvoston puolesta.Tehty Brysselissä […] päivänä […] kuuta […].Neuvoston puolestaPuheenjohtaja